CELEX: 31984R1716
Language: ro
Date: 1984-06-18 00:00:00
Title: Regulamentul (CEE) nr. 1716/84 al Consiliului din 18 iunie 1984 de modificare a Regulamentului (CEE) nr. 1883/78 privind normele generale referitoare la finanțarea intervențiilor de către Fondul European de Orientare și Garantare Agricolă, secțiunea Garantare (FEOGA)

03/Volumul 04
            
            
               RO
            
            
               Jurnalul Ofícial al Uniunii Europene
            
            
               221
            
         31984R1716
   
               L 163/1
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CEE) NR. 1716/84 AL CONSILIULUI
   
   din 18 iunie 1984
   de modificare a Regulamentului (CEE) nr. 1883/78 privind normele generale referitoare la finanțarea intervențiilor de către Fondul European de Orientare și Garantare Agricolă, secțiunea Garantare (FEOGA)
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Economice Europene,
   având în vedere Regulamentul (CEE) nr. 729/70 al Consiliului din 21 aprilie 1970 privind finanțarea politicii agricole comune (1), modificat ultima dată de Regulamentul (CEE) nr. 3509/80 (2), în special articolul 3 alineatul 2,
   având în vedere propunerea Comisiei,
   întrucât Regulamentul (CEE) nr. 1883/78 (3), modificat ultima dată de Regulamentul (CEE) nr. 1550/83 (4), enumeră în anexa sa măsurile corespunzătoare noțiunii de intervenție destinate regularizării piețelor agricole în sensul articolului 3 alineatul 1 din Regulamentul (CEE) nr. 729/70; întrucât se impune actualizarea anexei în cauză, deoarece, de la ultima ei modificare, au fost adoptate sau abrogate câteva măsuri;
   întrucât, de la ultima regrupare într-o singură listă a întregii anexe în 1981, această anexă a fost modificată de Regulamentele (CEE) nr. 1262/82 (5) și nr. 1550/83; întrucât se impune, în consecință, o nouă regrupare într-o singură listă a ansamblului anexei;
   întrucât, pentru măsurile care nu figurează în noua anexă, dar pentru care cheltuielile sunt în curs de efectuare, se aplică în continuare vechile anexe,
   ADOPTĂ PREZENTUL REGULAMENT:
   Articol unic
   Anexa la Regulamentul (CEE) nr. 1883/78 se înlocuiește cu anexa la prezentul regulament.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Luxemburg, 18 iunie 1984.
      
         
            Pentru Consiliu
         
         
            Președintele
         
         M. ROCARD
         
      
   
   
      (1)  JO L 94, 28.4.1970, p. 13.
   
      (2)  JO L 367, 31.12.1980, p. 87.
   
      (3)  JO L 216, 5.8.1978, p. 1.
   
      (4)  JO L 158, 16.6.1983, p. 9.
   
      (5)  JO L 148, 27.5.1982, p. 1.
   ANEXĂ
   
      
         „ANEXĂ
         LISTA PREVĂZUTĂ ÎN ARTICOLUL 1
         I.   SECTORUL CEREALELOR ȘI AL OREZULUI
         A.   Cereale
         1.   Achiziționarea și operațiunile consecutive acesteia, efectuate de către un organism de intervenție, în conformitate cu articolul 7 alineatele 1, 2 și 3 din Regulamentul (CEE) nr. 2727/75.
         2.   Măsurile specifice și speciale de intervenție prevăzute în articolul 8 alineatele 1 și 2 din Regulamentul (CEE) nr. 2727/75.
         3.   Indemnizațiile compensatorii pentru stocurile existente la sfârșitul campaniei de comercializare prevăzute în articolul 9 din Regulamentul (CEE) nr. 2727/75.
         4.   Ajutoarele pentru producția de ghircă prevăzute în articolul 10 din Regulamentul (CEE) nr. 2727/75.
         5.   Restituirile pentru producție și primele pentru făină de cartofi, prevăzute în articolul 11 din Regulamentul (CEE) nr. 2727/75.
         6.   Subvențiile prevăzute în articolul 23 din Regulamentul (CEE) nr. 2727/75.
         B.   Orez
         1.   Achiziționarea și operațiunile consecutive acesteia, efectuate de către un organism de intervenție, conform articolului 5 alineatele 1, 2 și 3 din Regulamentul (CEE) nr. 1418/76.
         2.   Măsurile specifice de intervenție prevăzute în articolul 6 din Regulamentul (CEE) nr. 1418/76.
         3.   Indemnizațiile compensatorii pentru stocurile existente la sfârșitul campaniei de comercializare prevăzute în articolul 8 din Regulamentul (CEE) nr. 1418/76.
         4.   Restituirile pentru producție prevăzute în articolul 9 din Regulamentul (CEE) nr. 1418/76.
         5.   Subvențiile pentru livrările de orez din Comunitate către departamentul francez de peste mări La Réunion, prevăzute în articolul 11a din Regulamentul (CEE) nr. 1418/76.
         II.   SECTORUL ZAHĂRULUI
         1.   Cheltuielile de depozitare prevăzute în articolul 8 alineatul 2 din Regulamentul (CEE) nr. 1785/81.
         2.   Achiziționarea și operațiunile consecutive acesteia, efectuate de către un organism de intervenție, conform articolului 9 alineatul 1 și articolelor 11 și 34 din Regulamentul (CEE) nr. 1785/81.
         3.   Primele pentru zahărul devenit necorespunzător pentru consumul uman prevăzute în articolul 9 alineatul 2 din Regulamentul (CEE) nr. 1785/81.
         4.   Restituirile pentru producție prevăzute în articolul 9 alineatul 3 din Regulamentul (CEE) nr. 1785/81.
         5.   Măsurile luate pentru desfacerea zahărului produs în departamentele franceze de peste mări, conform articolului 9 alineatul 4 din Regulamentul (CEE) nr. 1785/81.
         6.   Măsurile specifice de intervenție, în vederea contribuirii la garantarea aprovizionării, prevăzute în articolul 10 din Regulamentul (CEE) nr. 1785/81.
         7.   Subvențiile la import prevăzute în articolul 18 alineatul 2 din Regulamentul (CEE) nr. 1785/81.
         8.   Suma prevăzută în articolul 6 din Regulamentul (CEE) nr. 1789/81 încasată pentru zahărul din stocul minim și desfăcut în afara normelor prevăzute.
         III.   SECTORUL ULEIULUI DE MĂSLINE
         1.   Ajutorul pentru producție prevăzut în articolul 5 alineatul 1 din Regulamentul nr. 136/66/CEE.
         2.   Ajutorul pentru consum prevăzut în articolul 11 alineatul 1 din Regulamentul nr. 136/66/CEE.
         3.   Acțiunile de informare și celelalte acțiuni privind promovarea consumului de ulei de măsline, prevăzute în articolul 11 alineatul 6 din Regulamentul nr. 136/66/CEE.
         4.   Achiziționarea și operațiunile consecutive acesteia, efectuate de către un organism de intervenție, conform articolului 12 alineatele 1 și 2 din Regulamentul nr. 136/66/CEE.
         5.   Măsurile prevăzute în articolul 13 din Regulamentul nr. 136/66/CEE (stoc tampon).
         6.   Restituirile pentru producție, pentru uleiul de măsline utilizat la fabricarea conservelor de pește și de legume, prevăzute în articolul 20a din Regulamentul nr. 136/66/CEE.
         7.   Contractele de depozitare prevăzute în art. 20d alineatul 3 din Regulamentul nr. 136/66/CEE.
         8.   Suma corectoare acordată sau încasată în schimburile dintre Grecia și celelalte state membre, prevăzută în articolul 3 din Regulamentul (CEE) nr. 2919/82.
         IV.   SECTORUL OLEAGINOASELOR ȘI PROTEAGINOASELOR
         A.   Oleaginoase
         A.1.   Colză, rapiță și floarea-soarelui
         1.   Achiziționarea și operațiunile consecutive acesteia, efectuate de către un organism de intervenție conform articolului 26 alineatul 1 din Regulamentul nr. 136/66/CEE.
         2.   Ajutoarele pentru semințe recoltate și prelucrate, prevăzute în articolul 27 alineatul 1 din Regulamentul nr. 136/66/CEE.
         3.   Indemnizația de comercializare imediată prevăzută în articolul 27 alineatul 2 din Regulamentul nr. 136/66/CEE.
         4.   Eventualele măsuri derogatorii adoptate în conformitate cu articolul 36 din Regulamentul nr. 136/66/CEE.
         5.   Sumele diferențiale acordate sau încasate la prelucrarea semințelor de colză, rapiță și floarea-soarelui, prevăzute în Regulamentul (CEE) nr. 1569/72.
         A.2.   Alte semințe oleaginoase
         1.   Ajutorul pentru semințe de soia prevăzut în articolul 2 din Regulamentul (CEE) nr. 1614/79.
         2.   Ajutoarele pentru semințe de in prevăzute în articolul 2 din Regulamentul (CEE) nr. 569/76.
         3.   Ajutorul pentru semințe de ricin prevăzut în articolul 2 din Regulamentul (CEE) nr. 2874/77.
         4.   Ajutorul suplimentar pentru semințe de ricin prevăzut în articolul 1 din Regulamentul (CEE) nr. 1610/79.
         B.   Proteaginoase
         B.1.   Mazăre, bob, bob mare și lupin dulce
         1.   Ajutorul pentru produsele comunitare utilizate la fabricarea alimentelor pentru animale, prevăzut în articolul 3 alineatul 1 din Regulamentul (CEE) nr. 1431/82.
         2.   Ajutorul pentru produsele comunitare utilizate în alimentația umană și animală, prevăzut în articolul 3 alineatul 2 din Regulamentul (CEE) nr. 1431/82.
         B.2.   Furaje uscate
         1.   Ajutorul forfetar pentru producție prevăzut în articolul 3 din Regulamentul (CEE) nr. 1117/78.
         2.   Ajutorul complementar prevăzut în articolul 5 din Regulamentul (CEE) nr. 1117/78.
         V.   SECTORUL PLANTELOR TEXTILE ȘI AL VIERMILOR DE MĂTASE
         A.   In pentru fibră și cânepă
         1.   Ajutorul pentru producție prevăzut în articolul 4 din Regulamentul (CEE) nr. 1308/70.
         2.   Ajutorul pentru depozitare privată prevăzut în articolul 5 din Regulamentul (CEE) nr. 1308/70.
         3.   Măsurile de favorizare a utilizării fibrelor de in, prevăzute în articolul 1 din Regulamentele (CEE) nr. 2511/80 și nr. 1423/82.
         B.   Viermi de mătase
         Ajutorul pentru creștere prevăzut în articolul 2 din Regulamentul (CEE) nr. 845/72.
         VI.   SECTORUL FRUCTELOR ȘI LEGUMELOR
         A.   Fructe și legume proaspete
         1.   Compensația financiară acordată organizațiilor de producători, prevăzută în articolul 18 din Regulamentul (CEE) nr. 1035/72.
         2.   Indemnizația acordată producătorilor nemembri, prevăzută în articolul 18a din Regulamentul (CEE) nr. 1035/72.
         3.   Achiziționările prevăzute în articolele 19 și 19a din Regulamentul (CEE) nr. 1035/72 în cazul situației de criză gravă pe piața comunitară.
         4.   Măsurile de desfacere a produselor retrase de pe piață prevăzute în articolul 21 alineatele 1 și 3 din Regulamentul (CEE) nr. 1035/72.
         5.   Indemnizațiile acordate exploatatorilor agricoli conform articolului 21 alineatul 2 din Regulamentul (CEE) nr. 1035/72.
         6.   Compensația financiară, destinată promovării comercializării în sectorul citricelor comunitare, prevăzută în articolele 6 și 8 din Regulamentul (CEE) nr. 2511/69.
         7.   Compensația financiară destinată favorizării apelării la prelucrare pentru anumite varietăți de portocale, prevăzută în articolul 3 din Regulamentul (CEE) nr. 2601/69.
         8.   Compensația financiară pentru favorizarea comercializării produselor prelucrate pe bază de lămâi, prevăzută în Regulamentul (CEE) nr. 1035/77.
         B.   Fructe și legume transformate
         1.   Ajutorul pentru producție pentru conservele de ananas prevăzut în articolul 1 din Regulamentul (CEE) nr. 525/77.
         2.   Ajutorul pentru producție pentru anumite produse prelucrate pe bază de fructe și legume, prevăzut în articolul 3 din Regulamentul (CEE) nr. 516/77.
         3.   Măsurile specifice pentru stafide și smochine uscate, prevăzute în articolul 4 alineatul 4 din Regulamentul (CEE) nr. 516/77.
         4.   Ajutorul pentru depozitare și compensația financiară pentru stafide și smochine uscate, prevăzute în articolul 4 alineatele 5 și 6 din Regulamentul (CEE) nr. 516/77, precum și în articolul 10 din Regulamentul (CEE) nr. 2194/81 (recolte din 1981-1983).
         5.   Ajutorul pentru redepozitarea stafidelor sultanine prevăzut, în articolul 10a din Regulamentul (CEE) nr. 2194/81.
         6.   Compensația financiară prevăzută în articolul 1 alineatul 4 din Regulamentul (CEE) nr. 1603/83.
         VII.   SECTORUL VITIVINICOL
         1.   Ajutoarele pentru depozitarea privată a vinului de masă, a mustului de struguri, a mustului de struguri concentrat și a mustului de struguri concentrat rectificat, prevăzute în articolul 7 din Regulamentul (CEE) nr. 337/79.
         2.   Ajutorul pentru redepozitarea vinurilor de masă prevăzut în articolul 10 din Regulamentul (CEE) nr. 337/79.
         3.   Distilarea preventivă prevăzută în articolul 11 din Regulamentul (CEE) nr. 337/79.
         4.   Măsurile complementare rezervate deținătorilor de contracte de depozitare pe termen lung, prevăzute în articolul 12a din Regulamentul (CEE) nr. 337/79.
         5.   Măsurile destinate favorizării extinderii piețelor vinurilor de masă, prevăzute în articolul 12b din Regulamentul (CEE) nr. 337/79.
         6.   Ajutorul pentru musturile de struguri concentrate și pentru musturile de struguri concentrate rectificate utilizate la creșterea tăriei alcoolice, prevăzut în articolul 14 din Regulamentul (CEE) nr. 337/79.
         7.   Ajutorul pentru musturile de struguri utilizate la producerea sucului de struguri, a vinurilor englezești, a vinurilor irlandeze și a altor băuturi asemănătoare, prevăzut în articolul 14a din Regulamentul (CEE) nr. 337/79.
         8.   Distilarea vinurilor de masă și toate măsurile corespunzătoare prevăzute în articolul 15 din Regulamentul (CEE) nr. 337/79.
         9.   Ajutorul acordat, precum și partea finanțată de Fondul European de Orientare și Garantare Agricolă, secțiunea Garantare, ale cheltuielilor ce revin organismelor de intervenție, pentru distilările prevăzute în articolele 39 și 40 din Regulamentul (CEE) nr. 337/79.
         10.   Măsurile care permit desfacerea produselor distilărilor prevăzute în articolele 39 și 40, luate conform articolului 40a din Regulamentul (CEE) nr. 337/79.
         11.   Ajutorul acordat pentru distilarea obligatorie a vinurilor de masă prevăzut în articolul 41 din Regulamentul (CEE) nr. 337/79.
         12.   Achiziționarea de alcool și operațiunile consecutive acesteia, efectuate de către un organism de intervenție, prevăzute în articolele 41 și 41a din Regulamentul (CEE) nr. 337/79.
         13.   Măsurile destinate favorizării punerii în aplicare a altor metode decât distilarea, prevăzute în articolul 41c din Regulamentul (CEE) nr. 337/79.
         14.   Măsurile de intervenție pentru alte produse decât vinul de masă, prevăzute în articolul 57 din Regulamentul (CEE) nr. 337/79.
         15.   Măsurile derogatorii consecutive calamităților naturale, prevăzute în articolul 62 din Regulamentul (CEE) nr. 337/79.
         VIII.   SECTORUL TUTUNULUI BRUT
         1.   Prima pentru tutun prevăzută în articolele 3 și 4 din Regulamentul (CEE) nr. 727/70.
         2.   Achiziționarea și operațiunile consecutive acesteia, efectuate de către un organism de intervenție conform articolelor 5, 6 și 7 din Regulamentul (CEE) nr. 727/70.
         IX.   ALTE SECTOARE SAU PRODUSE AGRICOLE
         A.   Semințe
         Ajutorul pentru producție prevăzut în articolul 3 din Regulamentul (CEE) nr. 2358/71.
         B.   Hamei
         Ajutorul pentru producție prevăzut în articolul 12 din Regulamentul (CEE) nr. 1696/71.
         C.   Apicultură
         1.   Ajutorul prevăzut în articolul 1 din Regulamentul (CEE) nr. 1196/81.
         2.   Programul ad hoc de cercetare privind varoatoza prevăzut în articolul 2a din Regulamentul (CEE) nr. 1196/81.
         X.   SECTORUL LAPTELUI ȘI AL PRODUSELOR LACTATE
         A.   Lapte degresat
         1.   Achiziționarea de lapte praf degresat și operațiunile consecutive acesteia, efectuate de către un organism de intervenție conform articolului 7 alineatele 1 și 2 din Regulamentul (CEE) nr. 804/68.
         2.   Ajutoarele pentru depozitare privată de lapte praf degresat, prevăzute în articolul 7 alineatul 3 din Regulamentul (CEE) nr. 804/68.
         3.   Ajutoarele pentru laptele degresat și pentru laptele praf degresat utilizat în alimentația animală, prevăzute în articolul 10 din Regulamentul (CEE) nr. 804/68.
         4.   Ajutoarele pentru laptele degresat transformat în cazeină sau în cazeinați, prevăzute în articolul 11 din Regulamentul (CEE) nr. 804/68.
         B.   Unt
         1.   Achiziționarea de unt și operațiunile consecutive acesteia, efectuate de către un organism de intervenție conform articolului 6 alineatul 1 și alineatul 3 primul paragraf sau al doilea paragraf prima teză din Regulamentul (CEE) nr. 804/68.
         2.   Ajutoarele pentru depozitare privată de unt și de smântână prevăzute în articolul 6 alineatul 2 din Regulamentul (CEE) nr. 804/68.
         3.   Măsurile specifice de desfacere a untului prevăzute în articolul 6 alineatul 3 al doilea paragraf a doua teză din Regulamentul (CEE) nr. 804/68.
         C.   Alte măsuri
         1.   Prelevarea suplimentară prevăzută în articolul 5c din Regulamentul (CEE) nr. 804/68.
         2.   Achiziționarea de brânză grana padano și parmezan reggiano și operațiunile consecutive acesteia, efectuate de către un organism de intervenție conform articolului 8 alineatele 1 și 2 din Regulamentul (CEE) nr. 804/68.
         3.   Ajutoarele pentru depozitarea privată a brânzeturilor grana padano, parmezan reggiano și provolone, prevăzute în articolul 8 alineatul 3 din Regulamentul (CEE) nr. 804/68.
         4.   Măsurile de intervenție pentru brânzeturi conservate prevăzute în articolul 9 din Regulamentul (CEE) nr. 804/68.
         5.   Măsurile privind reducerea excedentelor de produse lactate prevăzute în articolul 12 din Regulamentul (CEE) nr. 804/68.
         6.   Ajutorul comunitar acordat pentru aprovizionarea cu produse lactate a elevilor din instituțiile școlare conform articolului 26 alineatul 1 din Regulamentul (CEE) nr. 804/68.
         7.   Primele pentru necomercializarea laptelui și a produselor lactate și de reconversie a șeptelului de lapte în șeptel de carne, prevăzute în articolul 1 din Regulamentul (CEE) nr. 1078/77 (1).
         8.   Stabilirea coresponsabilității și măsurile de favorizare a extinderii piețelor produselor lactate, în temeiul articolelor 1 și 4 din Regulamentul (CEE) nr. 1079/77.
         9.   Măsurile destinate susținerii veniturilor micilor producători de lapte, prevăzute în articolul 2a din Regulamentul (CEE) nr. 1079/77.
         XI.   SECTORUL CĂRNII DE VITĂ
         1.   Ajutoarele pentru depozitare privată prevăzute în articolul 5 alineatul 1 litera (a) din Regulamentul (CEE) nr. 805/68.
         2.   Achiziționarea și operațiunile consecutive acesteia, efectuate de către un organism de intervenție conform articolelor 5, 6 și 7 din Regulamentul (CEE) nr. 805/68.
         3.   Măsurile excepționale de susținere a pieței prevăzute în articolul 23 din Regulamentul (CEE) nr. 805/68.
         4.   Prima acordată la nașterea vițeilor, prevăzută în articolul 1 din Regulamentul (CEE) nr. 1201/82, modificat de Regulamentul (CEE) nr. 1215/83, precum și în articolul 1 din Regulamentul (CEE) nr. 1064/84.
         5.   Prima acordată pentru sacrificare a anumitor bovine mari, prevăzută în articolul 1 din Regulamentul (CEE) nr. 1200/82, modificat de Regulamentul (CEE) nr. 1217/83.
         6.   Prima acordată pentru sacrificare a anumitor bovine mari de carne, prevăzută în articolul 1 din Regulamentul (CEE) nr. 1063/84, precum și suma echivalentă încasată prevăzută în articolul 3 din același regulament.
         7.   Prima acordată pentru menținerea cirezii de vaci de alăptare, prevăzută în articolul 1 și articolul 3 alineatul 1 din Regulamentul (CEE) nr. 1357/80.
         8.   Prima complementară primei pentru menținerea cirezii de vaci de alăptare, prevăzută în Regulamentul (CEE) nr. 1199/82, modificat de Regulamentul (CEE) nr. 870/84.
         XII.   SECTORUL CĂRNII DE OAIE ȘI DE CAPRĂ
         1.   Prima pentru producătorii de carne de oaie destinată să compenseze pierderea de venituri, prevăzută în articolul 5 din Regulamentul (CEE) nr. 1837/80.
         2.   Ajutoarele pentru depozitare privată, prevăzute în articolul 6 alineatul 1 lit. (a) din Regulamentul (CEE) nr. 1837/80.
         3.   Achiziționarea și operațiunile consecutive acesteia, efectuate de către un organism de intervenție conform articolului 6 alineatul 1 litera (b) din Regulamentul (CEE) nr. 1837/80.
         4.   Prima variabilă acordată pentru sacrificarea ovinelor, prevăzută în articolul 9 alineatul 1 din Regulamentul (CEE) nr. 1837/80.
         5.   Măsurile excepționale de sprijinire a pieței, prevăzute în articolul 22 din Regulamentul (CEE) nr. 1837/80.
         XIII.   SECTORUL CĂRNII DE PORC
         1.   Ajutoarele pentru depozitare privată, prevăzute în articolul 3 primul paragraf prima liniuță din Regulamentul (CEE) nr. 2759/75.
         2.   Achiziționarea și operațiunile consecutive acesteia, efectuate de către un organism de intervenție conform articolelor 3, 4, 5 și 6 din Regulamentul (CEE) nr. 2759/75.
         3.   Ajutoarele pentru depozitare privată conform articolului 20 din Regulamentul (CEE) nr. 2759/75.
         XIV.   DISPOZIȚII COMUNE MAI MULTOR SECTOARE
         1.   Sumele compensatorii de bani încasate și acordate în schimburile dintre statele membre conform Regulamentului (CEE) nr. 974/71.
         2.   Sumele compensatorii «aderare» acordate în schimburile dintre statele membre și Grecia conform articolelor 43 și 61 din Actul de aderare din 1979.
         XV.   SECTORUL PRODUSELOR PESCĂREȘTI
         1.   Compensația financiară acordată de statele membre organizațiilor de producători, prevăzută în articolul 13 din Regulamentul (CEE) nr. 3796/81.
         2.   Distribuirea gratuită a produselor retrase conform articolului 13 din Regulamentul (CEE) nr. 3796/81.
         3.   Prima de report, prevăzută în articolul 14 alineatul 1 din Regulamentul (CEE) nr. 3796/81.
         4.   Prima specială de report pentru hamsii și sardine, prevăzută în articolul 14 alineatul 3 din Regulamentul (CEE) nr. 3796/81.
         5.   Ajutoarele pentru depozitare privată prevăzute în articolul 16 din Regulamentul (CEE) nr. 3796/81.
         6.   Indemnizația compensatorie acordată producătorilor de ton din Comunitate, prevăzută în articolul 17 din Regulamentul (CEE) nr. 3796/81.
         7.   Indemnizația compensatorie acordată producătorilor de somon și de homar din Comunitate, prevăzută în articolul 18 din Regulamentul (CEE) nr. 3796/81.
         XVI.   MĂSURĂ LA CARE S-A EXTINS MUTATIS MUTANDIS APLICAREA DISPOZIȚIILOR REGULAMENTULUI (CEE) NR. 729/70
         Ajutorul pentru bumbac neegrenat prevăzut în articolul 5 din Regulamentul (CEE) nr. 2169/81.”
      
   
   
      (1)  Finanțarea acestor prime de către FEOGA: 60 % de către secțiunea Garantare și 40 % de către secțiunea Orientare.